**ΌΡΟΙ ΣΥΜΜΕΤΟΧΗΣ ΔΙΑΓΩΝΙΣΜΟΥ**

***«THE CHRISTMAS FACTORY 2021 – Η Επιστροφή»***

Στην Κηφισιά Αττικής σήμερα, 6η Δεκεμβρίου 2021, η εταιρεία με την επωνυμία **«DPG DIGITAL MEDIA ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» (**εφεξής «ΕΤΑΙΡΕΙΑ»), και διακριτικό τίτλο **"**DPG DIGITAL MEDIΑ**"**  η οποία εδρεύει στην Κηφισιά Αττικής, επί του 14ου χλμ. Ε.Ο. Αθηνών – Λαμίας, όπως νόμιμα εκπροσωπείται, διοργανώνει διαγωνισμό – δημόσια προσφορά  για τους επισκέπτες/αναγνώστες της ιστοσελίδας [www.mothersblog.gr](http://www.gossip-tv.gr).

Σκοπός των παρόντων αναλυτικών όρων (εφεξής οι «ΟΡΟΙ») είναι ο καθορισμός των όρων συμμετοχής στο διαγωνισμό κάθε ενδιαφερόμενου και της ανάδειξης νικητών στο πλαίσιο αυτού.

Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους παρόντες όρους. Η τυχόν μεταβολή των όρων θα πραγματοποιείται κατόπιν προηγούμενης ανακοίνωσης στον οικείο διαδικτυακό τόπο της ΕΤΑΙΡΕΙΑΣ [www.mothersblog.gr](http://www.gossip-tv.gr) ή σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση.

1. **Δικαίωμα συμμετοχής**. Δικαίωμα συμμετοχής στο διαγωνισμό έχουν όλοι οι χρήστες-επισκέπτες της σελίδας του διαδικτυακού τόπου [www.mothersblog.gr](http://www.gossip-tv.gr) που έχουν συμπληρώσει το 18ο έτος της ηλικίας τους και είναι μόνιμοι κάτοικοι Ελλάδος. Κάθε ενδιαφερόμενος έχει δικαίωμα μίας μόνο συμμετοχής καθ’ όλη τη διάρκεια του Διαγωνισμού και θα μπορεί να κερδίσει μόνον ένα (1) δώρο. Για τους συμμετέχοντες στο διαγωνισμό δυνάμει του παρόντος όρου, νόμιμος δικαιούχος οιουδήποτε δικαιώματος που προβλέπεται ρητά (π.χ. συμμετοχής στην κλήρωση, δώρου σε περίπτωση ανάδειξης) είναι μόνον το πρόσωπο του οποίου τα στοιχεία θα συμπληρωθούν στην φόρμα συλλογής στοιχείων και θα κληρωθεί, κατά τα προβλεπόμενα κατωτέρω. Δικαίωμα συμμετοχής έχει το κάθε πρόσωπο μόνο μία φορά και τυχόν πολλαπλές συμμετοχές θα προσμετρούνται ως μία. Με την υποβολή της φόρμας δήλωσης συμμετοχής στο διαγωνισμό, ο ενδιαφερόμενος ρητά αποδέχεται τους Όρους Χρήσης του διαδικτυακού τόπου [www.mothersblog.gr](http://www.gossip-tv.gr).

2.    **Αποκλειόμενα πρόσωπα.** Οι εργαζόμενοι της ΕΤΑΙΡΕΙΑΣ καθώς και όσοι συνδέονται με αυτούς με συγγένεια έως και β΄ βαθμού καθώς και οι σύζυγοι αυτών, δεν έχουν το δικαίωμα συμμετοχής στο Διαγωνισμό.

 3.    **Περιγραφή του Διαγωνισμού.** H έγκυρη συμμετοχή στο διαγωνισμό επιτυγχάνεται με την πλήρη και ορθή συμπλήρωση των πεδίων της φόρμας συμμετοχής που θα είναι αναρτημένη στην σελίδα του [www.mothersblog.gr](http://www.gossip-tv.gr) καθ’ όλη τη διάρκεια του διαγωνισμού. Τα στοιχεία της φόρμας που θα συμπληρωθεί από τους συμμετέχοντες στην κλήρωση είναι τα ακόλουθα:

* **Υποχρεωτικά:** (α) συμπληρώνονται τα ακόλουθα στοιχεία: ονοματεπώνυμο, τηλέφωνο και διεύθυνση ηλεκτρονικού ταχυδρομείου, (β) κλικάρεται (ενεργοποιείται) το checkbox «Δηλώνω υπεύθυνα ότι είμαι άνω των 18 ετών ή ότι βρίσκομαι υπό την εποπτεία γονέα ή κηδεμόνα ή επιτρόπου» και (γ) κλικάρεται (ενεργοποιείται) το checkbox «Έχω διαβάσει, κατανοώ και αποδέχομαι τους όρους χρήσης του ιστότοπου της εταιρείας».
* **Προαιρετικά**: (α) συμπληρώνονται τα ακόλουθα στοιχεία: αριθμός κινητού τηλεφώνου, διεύθυνση/πόλη κατοικίας, φύλλο, ημερομηνία γέννησης, οικογενειακή κατάσταση και επάγγελμα και (β) κλικάρεται (ενεργοποιείται) το checkbox «Επιθυμώ να λαμβάνω ενημερωτικό υλικό/newsletters από τους ιστότοπους που εκμεταλλεύεται εμπορικά η DPG Digital Media Α.Ε.».

Κατόπιν συμπλήρωσης της φόρμας και αποδοχής των παρόντων όρων συμμετοχής, θα εμφανίζεται ένα ευχαριστήριο μήνυμα. Τέλος, ο συμμετέχων θα λαμβάνει επιβεβαιωτικό μήνυμα στη διεύθυνση ηλεκτρονικού ταχυδρομείου που δήλωσε στη φόρμα συμμετοχής και θα καλείται να επιβεβαιώσει την συμμετοχή του ακολουθώντας τον σύνδεσμο που θα περιέχει το μήνυμα. Κατόπιν εκτέλεσης της διαδικασίας αυτής θα καταγράφεται η συμμετοχή του διαγωνιζομένου στην κλήρωση.

4.       **Αντικείμενο Διαγωνισμού:** Τα δώρα που προκηρύσσονται είναι συνολικά δεκαπέντε (15) διπλές προσκλήσεις για το χριστουγεννιάτικο πάρκο «ΤHE CHRISTMAS FACTORY 2021 – Η Επιστροφή» που βρίσκεται στην Τεχνόπολη του Δήμου Αθηναίων και συγκεκριμένα τρεις (3) διπλές προσκλήσεις για κάθε μία από τις εξής ημέρες, κατά τη σειρά ανάδειξης των νικητών: από Δευτέρα 13/12/2021 έως και Παρασκευή 17/12/2021 (Ωράριο Λειτουργίας έως και την 23/12/2021: Δευτέρα – Παρασκευή 16:00 – 22:00 και Ωράριο Λειτουργίας από την 24/12/2021: Σαββατοκύριακο και Δευτέρα – Παρασκευή 10:00 – 22:00).

5.       **Προθεσμία συμμετοχής στο διαγωνισμό:** Η συμμετοχή στην κλήρωση μπορεί να πραγματοποιηθεί κατά τα ανωτέρω από την Δευτέρα **06/12/2021** ώρα **14:00 μ.μ.** έως την Πέμπτη **09/12/2021** ώρα **15:00 μ.μ.**.

6.       **Ανάδειξη νικητών του διαγωνισμού:** Οι δεκαπέντε (15) νικητές του διαγωνισμού θα κερδίσουν από μία (1) διπλή πρόσκληση για το χριστουγεννιάτικο πάρκο «ΤHE CHRISTMAS FACTORY 2021 – Η Επιστροφή» που βρίσκεται στην Τεχνόπολη του Δήμου Αθηναίων για κάθε μία από τις εξής ημέρες, κατά τη σειρά ανάδειξής τους: από Δευτέρα 13/12/2021 έως και Παρασκευή 17/12/2021 (Ωράριο Λειτουργίας έως και την 23/12/2021: Δευτέρα – Παρασκευή 16:00 – 22:00 και Ωράριο Λειτουργίας από την 24/12/2021: Σαββατοκύριακο και Δευτέρα – Παρασκευή 10:00 – 22:00).

7.       **Τόπος, χρόνος και διαδικασία ανάδειξης νικητών του διαγωνισμού:** Οι συνολικά δεκαπέντε (15) νικητές θα αναδειχθούν έπειτα από ηλεκτρονική κλήρωση που θα λάβει χώρα την Πέμπτη **09 Δεκεμβρίου 2021** και ώρα **16:00 μ.μ.** στα γραφεία της Εταιρείας. Με την ολοκλήρωση της κλήρωσης συντάσσεται και το σχετικό πρακτικό της κληρώσεως παρουσία δικηγόρου. Το σχετικό πρακτικό φυλάσσεται από την διοργανώτρια εταιρεία για χρονικό διάστημα ενός μήνα.

8.       **Φύση Διαγωνισμού:** Τα δώρα του διαγωνισμού είναι ήδη προκαθορισμένα και συγκεκριμένα, και αποκλείεται η μεταβίβαση η ανταλλαγή ή η εξαργύρωσή τους. Σε περίπτωση που πρόσωπο που θα αναδειχθεί νικητής του διαγωνισμού έχει δηλώσει λανθασμένα ή ανακριβή στοιχεία κατά τη συμπλήρωση της φόρμας συμμετοχής η Εταιρεία διατηρεί το δικαίωμα να αρνηθεί τη χορήγηση του δώρου.

9.       **Ειδοποίηση νικητών.** Οι νικητές θα ειδοποιηθούν από τη διοργανώτρια τηλεφωνικώς στο τηλέφωνο που συμπλήρωσαν στη φόρμα συμμετοχής τους στο διαγωνισμό. Τα ονόματα των νικητών θα ανακοινωθούν και στο [www.mothersblog.gr](http://www.gossip-tv.gr). Σε περίπτωση που δεν επιτευχθεί η επικοινωνία με νικητή για οποιονδήποτε λόγο (υποβολή λανθασμένων στοιχείων κατά τη συμπλήρωση της φόρμας συμμετοχής, αδιαφορία, απουσία του νικητή κτλ), ο νικητής θα χάσει κάθε δικαίωμα επί του δώρου και το δώρο θα μείνει αδιάθετο.

10.   **Παραλαβή δώρου.** Δεδομένου ότι για την είσοδο των νικητών στο χώρο του «ΤHE CHRISTMAS FACTORY 2021 – Η Επιστροφή» απαιτείται προηγούμενη ηλεκτρονική προεγγραφή τους, τα ονόματα των νικητών, καθώς επίσης και το τηλέφωνο επικοινωνίας και η διεύθυνση ηλεκτρονικής αλληλογραφίας τους θα δοθούν από τη διοργανώτρια εταιρεία στο ταμείο του «ΤHE CHRISTMAS FACTORY 2021 – Η Επιστροφή» και οι νικητές θα παραλάβουν από εκεί την πρόσκλησή τους, με επίδειξη της αστυνομικής τους ταυτότητας. Σημειώνεται ρητώς ότι οι νικητές για την προσέλευσή τους στο χώρο του φεστιβάλ «ΤHE CHRISTMAS FACTORY 2021 – Η Επιστροφή» συναινούν στη διαβίβαση των ως άνω στοιχείων τους (Ονοματεπώνυμο, Τηλέφωνο Επικοινωνίας, Διεύθυνση ηλεκτρονικού ταχυδρομείου) από τη διοργανώτρια εταιρεία προς το «ΤHE CHRISTMAS FACTORY 2021 – Η Επιστροφή». Τα παραπάνω στοιχεία των νικητών θα χρησιμοποιηθούν μόνο για το σκοπό της επιτυχούς ηλεκτρονικής προεγγραφής τους και κατόπιν ολοκλήρωσης αυτής, θα διαγράφονται.

Για την είσοδο στο χώρο του φεστιβάλ τηρείται το ακόλουθο υγειονομικό πρωτόκολλο για λόγους ασφαλείας:

* Για την είσοδο στο φεστιβάλ απαιτείται πιστοποιητικό εμβολιασμού ή πιστοποιητικό νόσησης εκδοθέν εντός του τελευταίου εξαμήνου (6 μήνες).
* Εντός του χώρου του φεστιβάλ βρίσκονται τοποθετημένοι σταθμοί με αντισηπτικά.
* Η χρήση μάσκας στους εσωτερικούς και στους εξωτερικούς χώρους του φεστιβάλ είναι υποχρεωτική.
* Η είσοδος στο φεστιβάλ είναι ελεγχόμενη με διατήρηση ενός μεγίστου αριθμού επισκεπτών.
* Οι προσκλήσεις συνιστούν προσκλήσεις εισόδου.
* Η είσοδος στο φεστιβάλ για παιδιά έως 2 ετών είναι δωρεάν.
* Η είσοδος των επισκεπτών στο χώρο του φεστιβάλ γίνεται μόνο κατόπιν ηλεκτρονικής προεγγραφής τους. Όσον αφορά στους κατόχους προσκλήσεων, η ηλεκτρονική αυτή προεγγραφή πραγματοποιείται από την ίδια την παραγωγή του φεστιβάλ, η οποία για το λόγο αυτό χρειάζεται το Ονοματεπώνυμο, Τηλέφωνο Επικοινωνίας και Διεύθυνση ηλεκτρονικού ταχυδρομείου τους.

11.   **Τύχη δώρου σε περίπτωση κλήρωσης αποκλειόμενου προσώπου.** Στην περίπτωση που κάποιος συμμετέχων εργάζεται στις εταιρείες της παραγράφου 2, ή είναι συγγενικό του πρόσωπο έως και β΄ βαθμού και ανακηρυχθεί νικητής, ή σε περίπτωση που αναδειχθεί νικητής ανήλικο πρόσωπο, το δώρο θα μείνει αδιάθετο.

12.   **Συναίνεση του δικαιούχου σε διαφημιστική προβολή.** Η ΕΤΑΙΡΕΙΑ διατηρεί το δικαίωμα να ανακοινώσει το όνομα και να δημοσιεύσει φωτογραφίες των νικητών και των συνοδών τους στο site της ή/και σε οποιαδήποτε έντυπο ή μέσα μαζικής ενημέρωσης και να προβεί σε διαφημιστική εκμετάλλευση κάθε σχετικού γεγονότος όπως ενδεικτικά της παραλαβής του δώρου. Η ΕΤΑΙΡΕΙΑ επίσης διατηρεί το δικαίωμα στη χρήση του ονόματος των νικητών και των φωτογραφιών τους και των συνοδών τους για λόγους διαφημιστικής προβολής από την ίδια, χωρίς την καταβολή οποιασδήποτε αμοιβής ή αποζημίωσης. Άρνηση νικητή να συμμετάσχει σε σχετικό διαφημιστικό πρόγραμμα ή άλλη ανακοίνωση ή άρνηση να περιληφθεί το όνομά του σε καταχωρήσεις, εφόσον κληθεί, δίνει στο δικαίωμα στην ΕΤΑΙΡΕΙΑ να αρνηθεί την χορήγηση του σχετικού δώρου. Οι δικαιούχοι και οι συνοδοί τους δηλώνουν ότι συγκατατίθενται στη χρήση των οποιονδήποτε αρχείων προβολής (βίντεο, φωτογραφία κλπ) που υλοποιήθηκαν κατά την διάρκεια του διαγωνισμού ή της παραλαβής του δώρου.

13. **Επεξεργασία προσωπικών δεδομένων.** Η ΕΤΑΙΡΕΙΑ λαμβάνει τα απαραίτητα μέτρα προκειμένου να διασφαλίσει πλήρως την ιδιωτικότητα των χρηστών/συμμετεχόντων στο διαγωνισμό και την ασφάλεια των δεδομένων τους, σε πλήρη εναρμόνιση με την κείμενη ευρωπαϊκή (Ευρωπαϊκός Κανονισμός για την Προστασία Προσωπικών Δεδομένων 2016/679) και εθνική νομοθεσία. Τα προσωπικά δεδομένα των χρηστών/συμμετεχόντων θα διατηρηθούν από την ΕΤΑΙΡΕΙΑ για όσο χρονικά διάστημα απαιτείται για την εκτέλεση της ­παρούσας σύμβασης και για την παραλαβή του δώρου από το νικητή. Τα δεδομένα των χρηστών/ συμμετεχόντων εκτός του νικητή, διαγράφονται άμεσα με το πέρας του διαγωνισμού και δεν χρησιμοποιούνται για περαιτέρω επεξεργασία. Περισσότερες πληροφορίες αναφορικά με οποιοδήποτε ζήτημα σχετικά με την ασφάλεια των προσωπικών δεδομένων και την άσκηση των δικαιωμάτων των χρηστών/ συμμετεχόντων μπορούν να αναζητηθούν στην ιστοσελίδα της ΕΤΑΙΡΕΙΑΣ ([www.mothersblog.gr](http://www.gossip-tv.gr)).

14.   **Περιορισμός ευθύνης Διοργανωτών.** Η ΕΤΑΙΡΕΙΑ δεν φέρει καμία απολύτως ευθύνη εάν, για λόγους που βρίσκονται έξω από την σφαίρα του ελέγχου της  τα διατηρούμενα αρχεία της αλλοιωθούν ή καταστραφούν μερικώς ή ολοσχερώς. Η ΕΤΑΙΡΕΙΑ τυγχάνει απλή διεκπεραιώτρια του παρόντος διαγωνισμού και η σχέση που θα προκύψει σε περίπτωση νίκης μεταξύ του συμμετέχοντος και του προσφέροντος το δώρο φυσικού/νομικού προσώπου είναι πρωτογενής, αυτοτελής και ανεξάρτητη με την ΕΤΑΙΡΕΙΑ η ευθύνη της οποίας περιορίζεται μόνο στην επιτυχή και διαφανή διεξαγωγή του διαγωνισμού. Όλα τα έξοδα που σχετίζονται με την παραλαβή και χρήση του δώρου θα βαρύνουν τους νικητές κατά τα αναφερόμενα και στο αρ. 10 των παρόντων όρων.

15.   **Δημοσιότητα όρων διαγωνισμού:** Oι όροι του παρόντος Διαγωνισμού θα είναι αναρτημένοι στην ιστοσελίδα [www.mothersblog.gr](http://www.gossip-tv.gr) καθ’ όλη την διάρκεια του διαγωνισμού.

16.   **Επιφύλαξη δικαιώματος τροποποίησης.** Η ΕΤΑΙΡΕΙΑ διατηρεί το δικαίωμα να τροποποιεί τους όρους του διαγωνισμού, να αλλάξει τα προσφερόμενα δώρα, να παρατείνει ή να συντομεύει τη διάρκειά του Διαγωνισμού και χωρίς προειδοποίηση.

**Για την Εταιρεία**